《琐窗寒 潇湘绿绮窗》
清代·姚燮

画箔三楹，冰纱六槅，那边窗户。诗残梦瘦，定有凉云遮絮。

况诗诗、绿阴未消，悄来一鴂烟心语。可砌篁添种，相邀佳士，买春听雨。

休误。斜阳度。认凝上遥漪，锦篝润许。蜻蛉串羽。几被帘丝碍去。

漫横琴、迢忆汉妃，凌波翠袜无恙否。剩幽香、入幅梅枝，夕月含微素。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。